Document ID: 32005R1986

KOMISSION ASETUS (EY) N:o 1986/2005,
annettu 6 päivänä joulukuuta 2005,
tiettyjen Romaniasta peräisin olevien jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden avaamisesta sekä asetuksen (EY) N:o 2244/2004 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan 2 kohdan,
ottaa huomioon Euroopan yhteisöjen ja niiden jäsenvaltioiden sekä Romanian Eurooppa-sopimuksen kauppaa koskevien määräysten mukauttamista koskevan pöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn neuvoston päätöksen 98/626/EY (2) ja erityisesti sen 2 artiklan 1 kohdan,
sekä katsoo seuraavaa:
(1)
Euroopan yhteisöjen ja Romanian välisestä assosiaatiosta tehdyn Eurooppa-sopimuksen, joka on hyväksytty Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Romanian välisestä assosioinnista 19 päivänä joulukuuta 1994 tehdyllä neuvoston ja komission päätöksellä 94/907/EY, EHTY, Euratom (3), pöytäkirjassa N:o 3 määrätään siinä lueteltuihin jalostettuihin maataloustuotteisiin sovellettavista kauppajärjestelyistä.
(2)
Pöytäkirjaa N:o 3 muutettiin Euroopan yhteisöjen ja Romanian Eurooppa-sopimuksen kauppaa koskevien määräysten mukauttamista koskevalla pöytäkirjalla (4), joka hyväksyttiin päätöksellä 98/626/EY. Siinä säädetään tiettyjen Romaniasta peräisin olevien tavaroiden vuotuisten tariffikiintiöiden avaamisesta. Kyseiset tariffikiintiöt avattiin vuodeksi 2005 Romaniasta peräisin olevien tiettyjen jalostettujen maataloustuotteiden Euroopan yhteisöön suuntautuvaan tuontiin sovellettavien tariffikiintiöiden avaamisesta vuodeksi 2005 23 päivänä joulukuuta 2004 annetulla komission asetuksella (EY) N:o 2244/2004 (5).
(3)
Eurooppa-sopimuksen pöytäkirjaa N:o 3 muutettiin EU-Romania-assosiaationeuvoston päätöksellä N:o 3 (6). Kyseisessä päätöksessä säädetään tiettyjen jalostettujen maataloustuotteiden kaupan täydellisestä tai asteittaisesta vapauttamisesta sekä tiettyjen muiden tuotteiden uusista tariffikiintiöistä. Päätös tulee voimaan 1 päivänä joulukuuta 2005.
(4)
Siksi on aiheellista lakata soveltamasta vuodeksi 2005 avattuja tariffikiintiöitä ja avata uudet kiintiöt vuosiksi 2005 ja 2006. EU-Romania-assosiaationeuvoston päätöksen N:o .../.../EY mukaisesti vuodeksi 2005 avattavia uusia kiintiöitä olisi alennettava suhteessa niiden kuukausien lukumäärään, jotka ovat kuluneet ennen kyseisen päätöksen voimaantuloa.
(5)
Euroopan yhteisöjen ja niiden jäsenvaltioiden sekä Romanian välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta Euroopan yhteisön ja Romanian välisen Eurooppa-sopimuksen pöytäkirjan N:o 3 mukaisten jalostettuja maataloustuotteita koskevien kauppajärjestelyjen parantamiseen 27 päivänä kesäkuuta 2005 tehdyn neuvoston päätöksen nojalla komissio hallinnoi EU-Romania-assosiaationeuvoston päätöksen N:o 3 liitteessä III määrättyjä tariffikiintiöitä tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (7) 308 a, 308 b ja 308 c artiklan mukaisesti.
(6)
Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Avataan yhteisön vuotuiset tariffikiintiöt liitteessä luetelluille Romaniasta peräisin oleville jalostetuille maataloustuotteille vuodeksi 2005 1 päivästä joulukuuta 2005 alkaen 31 päivään joulukuuta 2005 asti sekä vuodeksi 2006 1 päivästä tammikuuta 2006 alkaen 31 päivään joulukuuta 2006 asti.
2 artikla
Komissio hallinnoi 1 artiklassa tarkoitettuja yhteisön tariffikiintiöitä asetuksen (ETY) N:o 2454/93 308 a, 308 b ja 308 c artiklan mukaisesti.
3 artikla
Kumotaan asetus (EY) N:o 2244/2004 jäljempänä 4 artiklan toisessa kohdassa säädetystä päivästä lähtien.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä joulukuuta 2005.

Labels: 3
17
18
6